
Σ.Α.Π. Δήμου Λευκάδας
Ο Δήμος Λευκάδας συντάσσει Σχέδιο Αστικής Προσβασιμότητας (Σ.Α.Π.) σύμφωνα με το ΦΕΚ 5553/Β/30.11.2021 , προκειμένου οργανωμένα να παρέχει στους δημότες και επισκέπτες του ένα σύνολο διαμορφώσεων, επεμβάσεων και κατασκευών που στοχεύουν στην εξασφάλιση της προσβασιμότητας εντός των διοικητικών του ορίων.
Κατά την διαδικασία σύνταξης του Σ.Α.Π. είναι απαραίτητο να πραγματοποιηθεί ανοιχτή ηλεκτρονική πρόσκληση για τη συμπλήρωση του 1ου Ερωτηματολογίου του ΣΑΠ Δήμου Λευκάδας, με στόχο την καταγραφή των απόψεων και προτάσεων των φορέων και πολιτών, για την εξασφάλιση προσβασιμότητας στους υπαίθριους δημόσιους κοινόχρηστους χώρους του δήμου και ως προς τα δημόσια κτίρια ή τα κτίρια που στεγάζουν δημόσιες υπηρεσίες και άλλες χρήσεις, τα οποία απαιτείται να γίνουν προσβάσιμα.
Τα αποτελέσματα που θα προκύψουν από τη συμπλήρωση του ερωτηματολογίου, θα ληφθούν υπόψη στον τελικό σχεδιασμό του Σχεδίου Αστικής Προσβασιμότητας στον Δήμο.
Η συμπλήρωση του ερωτηματολογίου διαρκεί λιγότερο από 5 λεπτά.

Δυνατότητα συμμετοχής έως την Παρασκευή 26 Μαΐου 2023

Μπορείτε να βρείτε το Ερωτηματολόγιο στην παρακάτω ηλεκτρονική διεύθυνση:

Συμπλήρωση ερωτηματολογίου
https://questsurveys.questionpro.com/sap-dimou-lefkadas

